П Р О Т О К О Л   №  72

ОТ ЗАСЕДАНИЕТО НА “КОМИСИЯ ПО
ПРЕДЛОЖЕНИЯТА И АТЕСТИРАНЕТО” НА  ВСС,
ПРОВЕДЕНО НА  18.12.2012 г.

ПРИСЪСТВАТ: Милка Итова, Камен Ситнилски, Светла Петкова, Магдалена Лазарова, Камен Иванов, Галя Георгиева, Даниела Костова, Румен Боев, Елка Атанасова, Ясен Тодоров.

ОТСЪСТВА: 

На заседанието присъстваха:

Експертни сътрудници:  Мария Христова - директор на Дирекция "СККМСС" в Администрацията на Висш съдебен съвет, Красимир Казаков - главен експерт-юрисконсулт в Дирекция „Правна” в Администрацията на Висш съдебен съвет и Ана Топалова – старши експерт-юристконсулт в Дирекция «Правна» в Администрацията на Висш съдебен съвет

Протоколирал: Ива Гюнова 

Допълнителни точки, включени за разглеждане 
в Дневния ред на Комисията по предложенията и атестирането

Д-1. ОТНОСНО: Планиране на длъжностите за младши съдии и младши прокурори за 2013 г. по предложение на административните ръководители на органите на съдебната власт.

Д-2. ОТНОСНО: Предложение от административния ръководител на Специализирана прокуратура за назначаване на Андрей Митков Андреев - прокурор в Специализира прокуратура с ранг „прокурор в АП” на длъжност "Заместник на административния ръководител" на Специализираната прокуратура с ранг „прокурор в АП”, с месечно трудово възнаграждение, съгласно Таблица 1 на ВСС, считано от датата на вземане на решението.

Д-3. ОТНОСНО: Предложение на административния ръководител на Окръжен съд гр. Ловеч за периодично атестиране на Емил Давидов Маринов – съдия в Окръжен съд гр. Ловеч, с ранг „съдия в АС”, на основание чл. 196, т.2 от ЗСВ. (вх.№ 11-06-411/11.06.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:
1. ВКЛЮЧВА допълнителни т.т. 1, 2 и 3 в дневния ред на Комисията по предложенията и атестирането, за разглеждане.

І. РАЗНИ:

Р-1. ОТНОСНО: Предложение от адв. Йордан Йорданов, проф. Дончо Хрусанов и адв. Михаил Екимджиев за отразяване индивидуалният принос на магистратите за осъдителните решения на България в Страсбург при тяхното атестиране, като критерий за кариерно израстване и заемане на ръководни административни длъжности (вх. № 96-00-241/21.11.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

1.1. Приема предложението от адв. Йордан Йорданов, проф. Дончо Хрусанов и адв. Михаил Екимджиев за отразяване индивидуалния принос на магистратите за осъдителните решения срещу България в Страсбург при тяхното атестиране, като критерий за кариерно израстване и заемане на ръководни административни длъжности, за сведение.

Р-2. ОТНОСНО: Писмо от адв. Сотир Михайлов, гр. Хамбург, Германия относно „изпратено писмо обръщение от адв. Михаил Екимджиев, проф. Дончо Хрусанов и др. за отчитане решенията на съда по правата на човека при атестирането на магистратите” с молба за „сезиране на Висшия адвокатски съвет с оглед преценка на действията на лицата, подписали това искане”. (вх. № 96-00-245/26.11.2012 г.) 

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

2.1. Да се изпрати писмо, с което да се сезира Висшия дисциплинарен съд към Висшия адвокатски съвет, с оглед преценка на действията на лицата, подписали искането, дали съответстват на етичните правила за поведение на българските адвокати, уредени в Етичния кодекс на адвоката.

Р-3. ОТНОСНО: Искане от адв. Михаил Екимджиев с приложен списък на 80 осъдителни решения на ЕСПЧ, причинени или съпричинени от съдии от Районен съд гр. Пловдив и Окръжен съд гр. Пловдив (вх. № 96-00-248/28.11.2012 г.) 

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

3.1. Да се изпрати писмо до Министерство на правосъдието с копия до Министерски съвет и Министерство на финансите, относно осъществяването на процесуалното представителство и защитата на интересите на българската държава по дела, водени в Европейския съд в Страсбург.

3.2. Копие от писмото и препис-извлечение от решението на КПА да се изпратят на Комисия по публична комуникация към ВСС, с оглед отразяването им на интернет страницата на ВСС. 

Р-4. ОТНОСНО: Предложение от административния ръководител на Районна прокуратура гр. Свиленград за обявяване на 1 (една) свободна щатна бройка за длъжността „прокурор” и обявяване на конкурс за заемането й.

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

4.1. ПРИЕМА предложението от административния ръководител на Районна прокуратура гр. Свиленград за обявяване на 1 (една) свободна щатна бройка за длъжността „прокурор” и обявяване на конкурс за заемането й, за сведение.

4.2. ИЗПРАЩА предложението от административния ръководител на Районна прокуратура гр. Свиленград за обявяване на 1 (една) свободна щатна бройка за длъжността „прокурор” и обявяване на конкурс за заемането й, на Дирекция „СККМСС” в АВСС, за обобщаване.

Р-5. ОТНОСНО: Предложение от административния ръководител на Районна прокуратура гр. Карнобат за обявяване на 1 (една) свободна щатна бройка за длъжността „прокурор” и обявяване на конкурс за заемането й.

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

5.1. ПРИЕМА предложението от административния ръководител на Районна прокуратура гр. Карнобат за обявяване на 1 (една) свободна щатна бройка за длъжността „прокурор” и обявяване на конкурс за заемането й, за сведение.

5.2. ИЗПРАЩА предложението от административния ръководител на Районна прокуратура гр. Карнобат за обявяване на 1 (една) свободна щатна бройка за длъжността „прокурор” и обявяване на конкурс за заемането й, на Дирекция „СККМСС” в АВСС, за обобщаване.

Р-6. ОТНОСНО: Предложение от заместник-председателя на Районен съд гр. Велико Търново за:
- увеличаване щатната численост с 1 (една) щатна бройка за длъжността „Заместник на административния ръководител-заместник-председател” на Районен съд гр. Велико Търново;

- или трансформиране на 1 (една) щатна бройка за длъжността „съдия” в 1 (една) щатна бройка за длъжността „Заместник на административния ръководител-заместник-председател” на Районен съд гр. Велико Търново;

- назначаване на Искра Пенчева Иванова – съдия в Районен съд гр. Велико Търново, с ранг „съдия в АС”, на длъжността „Заместник на административния ръководител-заместник-председател” на Районен съд гр. Велико Търново. (вх. № 11-07-1324/10.10.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

6.1. ПРИЕМА принципно решение щатната численост в цялата съдебна система да се приведе към принципа – двама заместник-председателя в окръжен съд, с изключение на Софийски градски съд, Окръжен съд гр. Пловдив, Окръжен съд гр. Варна, Окръжен съд гр. Бургас и Софийски районен съд и един заместник-председател в районен съд на областно ниво;

6.2. В останалите районни съдилища наличието на заместник-председателско място да се допуска по изключение и след направено мотивирано искане, съобразено с наличния съдийски щат и натовареността на съответния орган на съдебна власт;

6.3. По същия начин да се приведе и щатната численост в органите на прокуратурата.

6.4. Отлага разглеждането на т. Р-6 за заседание на Комисията през м.февруари 2013 г., с оглед представяне на мотивирано искане от председателя на председателя на Районен съд гр. Велико Търново.

Р-7. ОТНОСНО: Предложение от председателя на Районен съд гр. Самоков за:
- освобождаване на Мария Христова Шойлекова – Маринова от заеманата длъжност „Заместник на административния ръководител – заместник-председател” на Районен съд гр. Самоков, считано от датата на вземане на решението;
- назначаване на Янко Венциславов Чавеев – съдия в Районен съд гр. Самоков на длъжност „Заместник на административния ръководител – заместник-председател” на Районен съд гр. Самоков, с месечно трудово възнаграждение, съгласно Таблица 1 на ВСС, считано от датата на встъпване в длъжност;
- назначаване на Мария Христова Шойлекова – Маринова, с ранг „съдия в ОС” на длъжност „съдия” в Районен съд гр. Самоков, с месечно трудово възнаграждение, съгласно Таблица 1 на ВСС, считано от датата на вземане на решението.

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

7.1. На основание чл.160 от ЗСВ ПРЕДЛАГА НА ВСС ДА ОСВОБОДИ  Мария Христова Шойлекова – Маринова от длъжността „заместник на административния ръководител – заместник-председател” на Районен съд гр. Самоков, считано от датата на вземане на решението.

7.2. На основание чл. 30, ал.1, т.5 от ЗСВ ПРЕДЛАГА НА ВСС ДА НАМАЛИ щатната численост на Районен съд гр. Самоков с 1 (една) щатна бройка за длъжността „Заместник на административния ръководител – заместник-председател” на Районен съд гр. Самоков, считано от датата на вземане на решението.

7.3. На основание чл. 30, ал.1 т.5 от ЗСВ ПРЕДЛАГА НА ВСС ДА УВЕЛИЧИ щатната численост на Районен съд гр. Самоков с 1 (една) щатна бройка за длъжността „съдия”, считано от датата на вземане на решението.

7.4. На основание чл. 160 от ЗСВ ПРЕДЛАГА НА ВСС ДА НАЗНАЧИ Мария Христова Шойлекова – Маринова, с ранг „съдия в ОС”, на длъжност „съдия” в Районен съд гр. Самоков, с месечно трудово възнаграждение, съгласно Таблица 1 на ВСС, считано от датата на вземане на решението.

7.5. ПРЕДЛАГА НА ВСС да остави без уважение предложението за назначаване на Янко Венциславов Чавеев – съдия в Районен съд гр. Самоков на длъжност „Заместник на административния ръководител – заместник-председател” на Районен съд гр. Самоков, на основание принципно решение на КПА по протокол №72/18.12.2012 г. т. Р-6.

7.6. Внася предложението в заседание на ВСС, насрочено за 31.01.2013 г. за разглеждане и произнасяне.

Р-8. ОТНОСНО: Предложение от административния ръководител – председател на Районен съд гр. Берковица за назначаване на Елеонора Любомирова Филипова – съдия в Районен съд гр. Берковица на длъжността „Заместник на административния ръководител – заместник-председател” на Районен съд гр. Берковица. 

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

8.1. На основание чл. 30, ал.1, т.5 от ЗСВ ПРЕДЛАГА НА ВСС ДА ОСТАВИ без уважение предложението от административния ръководител на Районен съд гр. Берковица за назначаване на Елеонора Любомирова Филипова – съдия в Районен съд гр. Берковица на длъжността „Заместник на административния ръководител – заместник-председател” на Районен съд гр. Берковица.
8.2. На основание чл. 30, ал.1, т.5 от ЗСВ ПРЕДЛАГА НА ВСС ДА НАМАЛИ щатната численост на Районен съд гр. Берковица с 1 (една) щатна бройка за длъжността „Заместник на административния ръководител – заместник-председател” на Районен съд гр. Берковица, считано от датата на вземане на решението.

8.3. На основание чл. 30, ал.1 т.5 от ЗСВ ПРЕДЛАГА НА ВСС ДА УВЕЛИЧИ щатната численост на Районен съд гр. Берковица с 1 (една) щатна бройка за длъжността „съдия”, считано от датата на вземане на решението.

8.4. Внася предложението в заседание на ВСС, насрочено за 31.01.2013 г. за разглеждане и произнасяне.

Р-9. ОТНОСНО: Предложение от административния ръководител – председател на Районен съд гр. Дупница за отпускане на нова щатна бройка за длъжността „Заместник на административния ръководител – заместник-председател” на Районен съд гр. Дупница. (вх.№ 11-07-1391/18.10.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

9.1. На основание чл. 30, ал.1, т.5 от ЗСВ ПРЕДЛАГА НА ВСС ДА ОСТАВИ без уважение предложението от административния ръководител на Районен съд гр. Дупница за отпускане на нова щатна бройка за длъжността „Заместник на административния ръководител – заместник-председател” на Районен съд гр. Дупница.

9.2. На основание чл. 30, ал.1, т.5 от ЗСВ ПРЕДЛАГА НА ВСС ДА НАМАЛИ щатната численост на Районен съд гр. Дупница с 1 (една) щатна бройка за длъжността „съдия”.

9.3. На основание чл. 30, ал.1 т.5 от ЗСВ ПРЕДЛАГА НА ВСС ДА УВЕЛИЧИ щатната численост на Районен съд гр. Дупница с 1 (една) щатна бройка за длъжността „Заместник на административния ръководител – заместник-председател” на Районен съд гр. Дупница, на основание решение на КПА по т. Р-6.2 по протокол № 72/18.12.2012 г..

9.4. Внася предложението в заседание на ВСС, насрочено за 31.01.2013 г. за разглеждане и произнасяне.

Р-10. ОТНОСНО: Предложение от административния ръководител – председател на Районен съд гр. Лом за разкриване на щат за длъжността „Заместник на административния ръководител – заместник-председател” на Районен съд гр. Лом. (вх.№ 11-07-499/02.04.2012 г.)
 
КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

10.1. На основание чл. 30, ал.1, т.5 от ЗСВ ПРЕДЛАГА НА ВСС ДА ОСТАВИ без уважение предложението от административния ръководител на Районен съд гр. Лом за отпускане на нова щатна бройка за длъжността „Заместник на административния ръководител – заместник-председател” на Районен съд гр. Лом.

10.2. Внася предложението в заседание на ВСС, насрочено за 31.01.2013 г. за разглеждане и произнасяне.

Р-11. ОТНОСНО: Възражение от Виктор Динев Атанасов – административен ръководител – председател на Административен съд гр. Кърджали относно взето Решение на КПА по протокол № 41/03.07.2012 г., т. Р-2. (вх. № 11-02-058/12.07.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

11.1. Отлага разглеждането на т. Р-11 за заседание на комисията през м.март 2013 г., с допълнително насрочване.

Р-12. ОТНОСНО: Възражение от Антония Атанасова Атанасова – Алексова – съдия в Районен съд гр. Дулово, кандидат за административен ръководител,  срещу Решение на Комисията по предложенията и атестирането на ВСС, публикувано на 17.07.2012 г., за недопускането й като кандидат за заемане на длъжността „административен ръководител” в органите на съдебната власт на Република България, публикувани на интернет страницата на Висшия съдебен съвет (обн. ДВ бр. 44/12.06.2012 г.) (вх.№ 96-02-054/19.07.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

12.1. ПРЕДЛАГА НА ВСС ДА ОСТАВИ УВАЖЕНИЕ възраженията на Антония Атанасова Атанасова – Алексова – съдия в Районен съд гр. Дулово, кандидат за административен ръководител, срещу Решение на Комисията по предложенията и атестирането на ВСС, публикувано на 17.07.2012 г., за недопускането й като кандидат за заемане на длъжността „административен ръководител” в органите на съдебната власт на република България, публикувани на интернет страницата на Висшия съдебен съвет (обн. ДВ бр. 44/12.06.2012 г.) (вх.№ 96-02-054/19.07.2012 г.)

12.2. Внася предложението в заседание на ВСС, насрочено за 17.01.2013 г. за разглеждане и произнасяне.

Мотиви: Комисията по предложенията и атестирането на ВСС счита, че разпоредбата на § 129, ал.2 от ПЗР на ЗИДЗСВ, не е приложима. Същата е относима към лицата от органите на съдебната власт, които се явяват на конкурс за повишаване в длъжност или за преместване, при избор на административен ръководител или на негов заместник в органите на съдебната власт. В случая не е възможно да се приложи атестиране по чл. 196, т.2 от ЗСВ, а именно – периодично атестиране, което се извършва на всеки четири години от последното атестиране до навършване на 61-годишна възраст, тъй като същото е предвидено за съдия, прокурор и следовател, за административен ръководител и за заместник на административен ръководител. Г-жа Антония Атанасова Атанасова – Алексова – съдия в Районен съд гр. Дулово, кандидат за заемане на длъжността „Административен ръководител – районен прокурор” на Районна прокуратура гр. Трън към датата на подаване на заявлението си за участие в конкурса има 3 (три) години стаж като младши съдия и 10 (десет) дни стаж като съдия. В конкретния случай не е възможно да се извърши, както атестиране по чл. 196, т.2 от ЗСВ, поради липса на изискуемия 4-годишен стаж, така и извънредно периодично атестиране, съгласно разпоредбата на § 129, ал.2 от ПЗР на ЗИДЗСВ.

Р-13. ОТНОСНО: Информация от районните съдилища и районните прокуратури в съдебен район Хасково, в изпълнение на решение на Комисията за предотвратяване и установяване на конфликт на интереси и взаимодействие с Инспектората към ВСС по протокол № 3/29.10.2012 г.

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

13.1. Да се изпратят писма до административните ръководители на Апелативните съдилища и прокуратури, с копия до административните ръководители на Окръжните съдилища и прокуратури в срок до 25.01.2013 г. да представят аргументирани становища, съдържащи предложения за оптимизиране на щатовете в съответните звена на съдебните райони, с оглед предприемане на мерки за своевременно обявяване на конкурси по незаетите щатни бройки.

13.2. Писмата до административните ръководители да се съгласуват и при възможност да се подпишат и от председателя на Комисия по натовареността при ВСС. 

ІІ. ИЗБОР НА АДМИНИСТРАТИВНИ РЪКОВОДИТЕЛИ

И-1. ОТНОСНО: Избор на административен ръководител – районен прокурор на Районна прокуратура гр. Ихтиман, с кандидати:

•	Аделина Любомирова Банкова - прокурор в Районна прокуратура гр. Ихтиман;

•	Десислава Иванова Стоименова - прокурор в Районна прокуратура гр. Ихтиман, с ранг „прокурор в АП”;

•	Калоян Георгиев Узунов - военен следовател във Военно-окръжна прокуратура гр. София с ранг „прокурор в АП”;

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

1.1. На основание чл. 194б, ал. 3 от Закона за съдебната власт ПРЕДЛАГА НА Висшия съдебен съвет ДА ПРОВЕДЕ ИЗБОР за назначаване на длъжността "Административен ръководител – районен прокурор" на Районна прокуратура гр. Ихтиман, в който участват атестираните кандидати:

- Аделина Любомирова Банкова - прокурор в Районна прокуратура гр. Ихтиман;

- Десислава Иванова Стоименова - прокурор в Районна прокуратура гр. Ихтиман, с ранг „прокурор в АП”;

- Калоян Георгиев Узунов - военен следовател във Военно-окръжна прокуратура гр. София с ранг „прокурор в АП”.

1.2. На основание чл. 194б, ал. 2 от ЗСВ незабавно да се изпрати писмо от името на председателя на КПА до съответните кандидати (с обратна разписка) с приложено Мотивираното становище на Комисия "Професионална етика и превенция на корупцията" на ВСС, за запознаване. 

1.3. Да бъдат уведомени Аделина Любомирова Банкова, Десислава Иванова Стоименова и Калоян Георгиев Узунов, че процедурата по избор ще се проведе чрез събеседване, в рамките на което следва да изложат и защитят концепция за стратегическо управление на съответния орган на съдебната власт, за който кандидатстват. Събеседването ще се състои в заседанието на ВСС на 17 януари 2013 г. (четвъртък).

ІІІ. СЪДИЛИЩА:

С-1. ОТНОСНО: Предложение на административния ръководител на Софийски районен съд за периодично атестиране на Калина Кръстева Анастасова - съдия в Софийски районен съд, с ранг „съдия в ОС”, на основание чл. 196, т. 2 от ЗСВ. (вх. № 11-07-507/12.06.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

1.1.ПРЕДЛАГА НА ВИСШИЯ СЪДЕБЕН СЪВЕТ на основание чл. 196, т. 2 от ЗСВ ДА ПРОВЕДЕ ПЕРИОДИЧНО АТЕСТИРАНЕ на Калина Кръстева Анастасова - съдия в Софийски районен съд, с ранг „съдия в ОС”.

1.2.ПРЕДЛАГА НА ВИСШИЯ СЪДЕБЕН СЪВЕТ на основание чл. 205, ал. 2 от ЗСВ ДА ИЗСЛУША Калина Кръстева Анастасова - съдия в Софийски районен съд, с ранг „съдия в ОС”, поради постъпило възражение срещу изготвената й комплексна оценка.

1.3. КАНИ Калина Кръстева Анастасова - съдия в Софийски районен съд, в заседанието на ВСС, насрочено за 17.01.2013 г., (четвъртък),  за изслушване.

С-2. ОТНОСНО: Предложение на административния ръководител на Апелативен съд гр. София за периодично атестиране на Анелия Драганова Цанова – съдия в Апелативен съд гр. София, с ранг „съдия във ВКС и ВАС”, на основание чл.196, т. 2 от ЗСВ.

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

2.1.ПРЕДЛАГА НА ВИСШИЯ СЪДЕБЕН СЪВЕТ на основание чл. 196, т. 2 от ЗСВ ДА ПРОВЕДЕ ПЕРИОДИЧНО АТЕСТИРАНЕ НА Анелия Драганова Цанова – съдия в Апелативен съд гр. София, с ранг „съдия във ВКС и ВАС”.

2.2.ПРЕДЛАГА НА ВИСШИЯ СЪДЕБЕН СЪВЕТ на основание чл. 206 от ЗСВ ДА ОПРЕДЕЛИ на Анелия Драганова Цанова – съдия в Апелативен съд гр. София, с ранг „съдия във ВКС и ВАС” комплексна оценка от атестирането „МНОГО ДОБРА".

2.3. Внася предложението в заседание на ВСС, насрочено за 17.01.2013 г. за разглеждане и произнасяне.

С-3. ОТНОСНО: Предложение на административния ръководител на Апелативен съд гр. София за периодично атестиране на Росица Михайлова Божилова - Вълчанова – съдия в Апелативен съд гр. София, с ранг „съдия във ВКС и ВАС”, на основание чл.196, т. 2 от ЗСВ.

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

3.1.ПРЕДЛАГА НА ВИСШИЯ СЪДЕБЕН СЪВЕТ на основание чл. 196, т. 2 от ЗСВ ДА ПРОВЕДЕ ПЕРИОДИЧНО АТЕСТИРАНЕ НА Росица Михайлова Божилова - Вълчанова – съдия в Апелативен съд гр. София, с ранг „съдия във ВКС и ВАС”.

2.2.ПРЕДЛАГА НА ВИСШИЯ СЪДЕБЕН СЪВЕТ на основание чл. 206 от ЗСВ ДА ОПРЕДЕЛИ на Росица Михайлова Божилова - Вълчанова – съдия в Апелативен съд гр. София, с ранг „съдия във ВКС и ВАС” комплексна оценка от атестирането „МНОГО ДОБРА".

3.3. Внася предложението в заседание на ВСС, насрочено за 17.01.2013 г. за разглеждане и произнасяне.

С-4. ОТНОСНО: Предложение от и.ф.председател на Окръжен съд гр.София за периодично атестиране на Евгения Тодорова Генева – съдия в Окръжен съд гр.София, с ранг „съдия във ВКС и ВАС”, на основание чл. 196, т. 2 от ЗСВ. (вх. № 11-06-503/05.07.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

4.1.ПРЕДЛАГА НА ВИСШИЯ СЪДЕБЕН СЪВЕТ на основание чл. 196, т. 2 от ЗСВ ДА ПРОВЕДЕ ПЕРИОДИЧНО АТЕСТИРАНЕ НА Евгения Тодорова Генева – съдия в Окръжен съд гр.София, с ранг „съдия във ВКС и ВАС”.

4.2.ПРЕДЛАГА НА ВИСШИЯ СЪДЕБЕН СЪВЕТ на основание чл. 206 от ЗСВ ДА ОПРЕДЕЛИ на Евгения Тодорова Генева – съдия в Окръжен съд гр.София, с ранг „съдия във ВКС и ВАС” комплексна оценка от атестирането „МНОГО ДОБРА".

4.3. Внася предложението в заседание на ВСС, насрочено за 17.01.2013 г. за разглеждане и произнасяне.

АТЕСТИРАНЕ

С-5. ОТНОСНО: Предложение от и.ф.административен ръководител на Софийски окръжен съд за периодично атестиране на Мадлена Иванова Желева - съдия в Софийски окръжен съд, с ранг „съдия във ВКС и ВАС", на основание чл. 196, т. 2 от ЗСВ. (вх. № 11-06-502/05.07.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:
5.1. Провежда периодично атестиране на Мадлена Иванова Желева - съдия в Софийски окръжен съд, с ранг „съдия във ВКС и ВАС". Налице са условията по чл. 196, т. 2 от ЗСВ за провеждане на атестиране от Комисията по предложенията и атестирането.

5.2. ПРИЕМА предложението на помощната атестационна комисия и ИЗГОТВЯ на Мадлена Иванова Желева - съдия в Софийски окръжен съд, с ранг „съдия във ВКС и ВАС", комплексна оценка "МНОГО ДОБРА" на основание чл. 204а, ал. 3, т. 3 от ЗСВ.

Мотиви: Комисията по предложенията и атестиране счита, че в Част VІІІ, т.4 „Експедитивност и дисциплинираност” оценката следва да се увеличи с 5 (пет) точки, предвид данните по показателите за оценяване на този критерий. В Част VІІІ, т.3 „Умение за оптимална организация на работата” оценката следва да се намали с 3 (три) точки, предвид данните по показателя „обща натовареност”. В Част ІХ, т.2 „Умение за водене на съдебно заседание и съставяне на протокол” оценката следва да се намали с 2 (две) точки. С оглед на това дава комплексна оценка „Много добра” 95 (деветдесет и пет) точки на Мадлена Иванова Желева - съдия в Софийски окръжен съд, с ранг „съдия във ВКС и ВАС".

5.3. На основание чл. 205, ал. 1 от ЗСВ ИЗПРАЩА на Мадлена Иванова Желева - съдия в Софийски окръжен съд, с ранг „съдия във ВКС и ВАС", резултатите от атестирането, за запознаване.

С-6. ОТНОСНО: Предложение от административния ръководител на Окръжен съд гр. Бургас за периодично атестиране на Веселка Георгиева Узунова – съдия в Окръжен съд гр. Бургас, с ранг „съдия в АС”, на основание чл. 196, т. 2 от ЗСВ. (вх. № 11-06-511/05.07.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:
6.1. Провежда периодично атестиране на Веселка Георгиева Узунова – съдия в Окръжен съд гр. Бургас, с ранг „съдия в АС”. Налице са условията по чл. 196, т. 2 от ЗСВ за провеждане на атестиране от Комисията по предложенията и атестирането.

6.2. ПРИЕМА предложението на помощната атестационна комисия и ИЗГОТВЯ на Веселка Георгиева Узунова – съдия в Окръжен съд гр. Бургас, с ранг „съдия в АС”, комплексна оценка "МНОГО ДОБРА" на основание чл. 204а, ал. 3, т. 3 от ЗСВ.

Мотиви: Комисията по предложенията и атестиране приема счита, че в Част VІІІ, т.1”Правни познания и умения за прилагането им” оценката следва да се увеличи с 1 (една) точка, предвид данните по показателя „брой потвърдени и отменени актове”. В Част VІІІ, т.2 „Умение за анализ на правнорелевантните факти” оценката следва да се увеличи с 1 (една) точка, предвид данните по показателя „разбираемо и обосновано мотивиране на актовете”. В Част ІХ, т.2 „Умение за водене на съдебно заседание и съставяне на протокол” оценката следва да се увеличи с 1 (една) точка. С оглед на това дава комплексна оценка "Много добра" - 98 (деветдесет и осем) точки на Веселка Георгиева Узунова – съдия в Окръжен съд гр. Бургас, с ранг „съдия в АС”.

6.3. На основание чл. 205, ал. 1 от ЗСВ ИЗПРАЩА на Веселка Георгиева Узунова – съдия в Окръжен съд гр. Бургас, с ранг „съдия в АС”, резултатите от атестирането, за запознаване.

С-7. ОТНОСНО: Предложение от административния ръководител на Окръжен съд гр. Бургас за периодично атестиране на Симеон Симеонов Михов - съдия в Окръжен съд гр. Бургас, на основание чл. 196, т. 2 от ЗСВ. (вх. № 11-06-508/05.07.2012 г.)

Приложение: Единен формуляр за атестиране

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:
7.1. Провежда периодично атестиране на Симеон Симеонов Михов - съдия в Окръжен съд гр. Бургас. Налице са условията по чл. 196, т. 2 от ЗСВ за провеждане на атестиране от Комисията по предложенията и атестирането.

7.2. ПРИЕМА предложението на помощната атестационна комисия и ИЗГОТВЯ на Симеон Симеонов Михов - съдия в Окръжен съд гр. Бургас, комплексна оценка "МНОГО ДОБРА" на основание чл. 204а, ал. 3, т. 3 от ЗСВ.

Мотиви: Комисията по предложенията и атестиране счита, че в Част VІІІ, т.3 „Умение за оптимална организация на работата”оценката следва да се увеличи с 1 (една) точка, предвид данните по показателя „спазване на сроковете”. В Част VІІІ, т.4 „Експедитивност и дисциплинираност” оценката следва да се увеличи с 1 (една) точка, предвид данните по показателите за оценяване на този критерий. С оглед на това дава комплексна оценка "Много добра" - 95 (деветдесет и пет) точки на Симеон Симеонов Михов - съдия в Окръжен съд гр. Бургас.

7.3. На основание чл. 205, ал. 1 от ЗСВ ИЗПРАЩА на Симеон Симеонов Михов - съдия в Окръжен съд гр. Бургас, резултатите от атестирането, за запознаване.

С-8. ОТНОСНО: Предложение от административния ръководител на Окръжен съд гр. Бургас за периодично атестиране на Дарина Ангелова Костова - съдия в Окръжен съд гр. Бургас, с ранг „съдия в АС", на основание чл. 196, т. 2 от ЗСВ. (вх. № 11-06-513/16.11.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:
8.1. Провежда периодично атестиране на Дарина Ангелова Костова - съдия в Окръжен съд гр. Бургас, с ранг „съдия в АС". Налице са условията по чл. 196, т. 2 от ЗСВ за провеждане на атестиране от Комисията по предложенията и атестирането.

8.2. ПРИЕМА предложението на помощната атестационна комисия и ИЗГОТВЯ на Дарина Ангелова Костова - съдия в Окръжен съд гр. Бургас, с ранг „съдия в АС", комплексна оценка "МНОГО ДОБРА" на основание чл. 204а, ал. 3, т. 3 от ЗСВ.

Мотиви: Комисията по предложенията и атестиране счита, че в Част VІІІ, т.1 „Правни познания и умения за прилагането им” оценката следва да се увеличи с 2 (две) точки, предвид данните по показателя „брой потвърдени и отменени актове и основанията за това”; В Част VІІІ, т.2 „Умение за анализ на правнорелевантните факти” оценката следва да се увеличи с 2 (две) точки, предвид данните по показателя „разбираемо и обосновано мотивиране на актовете”. В Част VІІІ, т.3 „Умение за оптимална организация на работата” оценката следва да се намали с 2 (две) точки, предвид данните по показателя „обща натовареност”. В Част VІІІ, т.4 „Експедитивност и дисциплинираност” оценката следва да се увеличи с 3 (три) точки, предвид данните по показателите за оценяване на този критерий. С оглед на това дава комплексна оценка "Много добра" – 93 (деветдесет и три) точки на Дарина Ангелова Костова - съдия в Окръжен съд гр. Бургас, с ранг „съдия в АС".

8.3. На основание чл. 205, ал. 1 от ЗСВ ИЗПРАЩА на Дарина Ангелова Костова - съдия в Окръжен съд гр. Бургас, с ранг „съдия в АС", резултатите от атестирането, за запознаване.

С-9. ОТНОСНО: Предложение от административния ръководител на Районен съд гр. Варна за периодично атестиране на Любомир Симеонов Нинов - съдия в Районен съд гр. Варна, с ранг „съдия в АС", на основание чл. 196, т. 2 от ЗСВ. (вх. № 11-10-670/11.10.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:
9.1. Провежда периодично атестиране на Любомир Симеонов Нинов - съдия в Районен съд гр. Варна, с ранг „съдия в АС". Налице са условията по чл. 196, т. 2 от ЗСВ за провеждане на атестиране от Комисията по предложенията и атестирането.

9.2. ПРИЕМА предложението на помощната атестационна комисия и ИЗГОТВЯ на Любомир Симеонов Нинов - съдия в Районен съд гр. Варна, с ранг „съдия в АС", комплексна оценка "МНОГО ДОБРА" на основание чл. 204а, ал. 3, т. 3 от ЗСВ.

Мотиви: Комисията по предложенията и атестиране приема изцяло предложението на помощната атестационна комисия и с оглед на това дава комплексна оценка "Много добра" - 92 (деветдесет и две) точки на Любомир Симеонов Нинов - съдия в Районен съд гр. Варна, с ранг „съдия в АС".

9.3. На основание чл. 205, ал. 1 от ЗСВ ИЗПРАЩА на Любомир Симеонов Нинов - съдия в Районен съд гр. Варна, с ранг „съдия в АС", резултатите от атестирането, за запознаване.

С-10. ОТНОСНО: Предложение от административния ръководител на Районен съд гр. Варна за периодично атестиране на Цветелина Георгиева Хекимова - съдия в Районен съд гр. Варна, на основание чл. 196, т. 2 от ЗСВ. (вх. № 11-07-670/16.11.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:
10.1. Провежда периодично атестиране на Цветелина Георгиева Хекимова - съдия в Районен съд гр. Варна. Налице са условията по чл. 196, т. 2 от ЗСВ за провеждане на атестиране от Комисията по предложенията и атестирането.

10.2. ПРИЕМА предложението на помощната атестационна комисия и ИЗГОТВЯ на Цветелина Георгиева Хекимова - съдия в Районен съд гр. Варна, комплексна оценка "МНОГО ДОБРА" на основание чл. 204а, ал. 3, т. 3 от ЗСВ.

Мотиви: Комисията по предложенията и атестиране приема изцяло предложението на помощната атестационна комисия и с оглед на това дава комплексна оценка "Много добра" – 94 (деветдесет и четири) точки на Цветелина Георгиева Хекимова - съдия в Районен съд гр. Варна.

10.3. На основание чл. 205, ал. 1 от ЗСВ ИЗПРАЩА на Цветелина Георгиева Хекимова - съдия в Районен съд гр. Варна, резултатите от атестирането, за запознаване.

С-11. ОТНОСНО: Предложение от и.ф.административен ръководител на Окръжен съд гр.София за периодично атестиране на Катя Христова Щерева - съдия в Окръжен съд гр.София, с ранг „съдия във ВКС и ВАС", на основание чл. 196, т. 2 от ЗСВ. (вх. № 11-06-505/05.07.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:
11.1. Провежда периодично атестиране на Катя Христова Щерева - съдия в Окръжен съд гр.София, с ранг „съдия във ВКС и ВАС". Налице са условията по чл. 196, т. 2 от ЗСВ за провеждане на атестиране от Комисията по предложенията и атестирането.

11.2. ПРИЕМА предложението на помощната атестационна комисия и ИЗГОТВЯ на Катя Христова Щерева - съдия в Окръжен съд гр.София, с ранг „съдия във ВКС и ВАС", комплексна оценка "МНОГО ДОБРА" на основание чл. 204а, ал. 3, т. 3 от ЗСВ.

Мотиви: Комисията по предложенията и атестиране приема изцяло предложението на помощната атестационна комисия и с оглед на това дава комплексна оценка "Много добра" – 93 (деветдесет и три)  точки на Катя Христова Щерева - съдия в Окръжен съд гр.София, с ранг „съдия във ВКС и ВАС".

11.3. На основание чл. 205, ал. 1 от ЗСВ ИЗПРАЩА на Катя Христова Щерева - съдия в Окръжен съд гр.София, с ранг „съдия във ВКС и ВАС", резултатите от атестирането, за запознаване.

Предложения за откриване на процедура за периодично атестиране

С-12. ОТНОСНО: Молба от Тинка Атанасова Косева – административен ръководител на Административен съд гр. Варна, с ранг „съдия във ВКС и ВАС” за периодично атестиране, на основание чл. 196, т. 2 от ЗСВ. (вх. № 11-11-375/16.10.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

12.1. На основание чл. 59, ал. 2 от Методиката за атестиране (приета с решение на ВСС по протокол № 39/28.11.2011 г.), ОПРЕДЕЛЯ г-жа Даниела Костова да извърши проверка на дейността на Тинка Атанасова Косева – административен ръководител на Административен съд гр. Варна, с ранг „съдия във ВКС и ВАС”, на място.

12.2. На основание чл. 39, ал. 2, т. 3 във вр. с чл. 196, ал. 2 от ЗСВ започва процедура за периодично атестиране на Тинка Атанасова Косева – административен ръководител на Административен съд гр. Варна, с ранг „съдия във ВКС и ВАС”.

12.3. Да се изиска от председателя на Върховния административен съд становище на административния ръководител по чл. 30, ал. 2 от ЗСВ - Част ІІ от Единния формуляр за атестиране и становище на Комисията по професионална етика към Върховен административен съд.

12.4. Да се изискат от административния ръководител на Административен съд гр. Варна необходимите документи за провеждане на атестиране, съгласно принципно решение на Комисия по предложенията и атестирането по протокол № 40/01.11.2011 г., т. Д - 3.

С-13. ОТНОСНО: Предложение от административния ръководител на Административен съд гр. Варна за периодично атестиране на Даниела Станева Василева - съдия в Административен съд гр. Варна, с ранг „съдия във ВКС и ВАС”, на основание чл. 196, т. 2 от ЗСВ. (вх. № 11-11-376/16.10.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

13.1. ПРИЕМА предложението на административния ръководител на Административен съд гр. Варна за периодично атестиране на Даниела Станева Василева - съдия в Административен съд гр. Варна, с ранг „съдия във ВКС и ВАС”, на основание чл. 196, т. 2 от ЗСВ.

13.2. На основание чл. 204, т. 1 от ЗСВ, УКАЗВА на административния ръководител на Върховния административен съд, да определи състав на атестационна комисия в съответствие с Методиката за атестиране (приета с решение на ВСС по протокол № 39/28.11.2011 г.) за проверка дейността на Даниела Станева Василева - съдия в Административен съд гр. Варна, с ранг „съдия във ВКС и ВАС” и предложение за комплексна оценка на същата.

Предложения за повишаване на място в ранг с мотивирани становища от административните ръководители в органите на съдебна власт

С-14. ОТНОСНО: Предложение от административния ръководител на Софийски районен съд за повишаване на Доротея Иванова Мишкова - Кехайова – съдия в Софийски районен съд, с ранг „съдия в ОС”, на място в ранг „съдия в АС”, с месечно трудово възнаграждение, съгласно Таблица 1 на ВСС, считано от датата на вземане на решението. (вх. № 11-07-743/30.05.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

14.1. На основание чл. 234 от ЗСВ предлага на Висшия съдебен съвет ДА ПОВИШИ Доротея Иванова Мишкова - Кехайова – съдия в Софийски районен съд, с ранг „съдия в ОС”, на място в ранг „съдия в АС”, с месечно трудово възнаграждение, съгласно Таблица 1 на ВСС, считано от датата на вземане на решението.

14.2. Внася предложението в заседание на ВСС, насрочено за 24.01.2013 г. за разглеждане и произнасяне.

С-15. ОТНОСНО: Предложение от административния ръководител на Районен съд гр. Петрич за повишаване на Рая Димитрова Манолева – съдия в Районен съд гр. Петрич, с ранг „съдия в ОС”, на място в ранг „съдия в АС”, с месечно трудово възнаграждение, съгласно Таблица 1 на ВСС, считано от датата на вземане на решението. (вх. № 11-07-1409/23.07.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

15.1. Оставя без уважение  предложението от административния ръководител на Районен съд гр. Петрич за повишаване на Рая Димитрова Манолева – съдия в Районен съд гр. Петрич, с ранг «съдия в ОС», на място в ранг «съдия в АС».

15.2. Открива служебно процедура за провеждане на периодично атестиране на Рая Димитрова Манолева – съдия в Районен съд гр. Петрич, с ранг „съдия в ОС”, на основание чл. 196, т. 2 от ЗСВ.

15.3 На основание чл. 204, т. 1 от ЗСВ, УКАЗВА на административния ръководител на Окръжен съд гр. Благоевград, да определи състав на атестационна комисия в съответствие с Методиката за атестиране (приета с решение на ВСС по протокол № 39/28.11.2011 г.) за проверка дейността на Рая Димитрова Манолева – съдия в Районен съд гр. Петрич, с ранг „съдия в ОС” и предложение за комплексна оценка на същата.

ІV. ПРОКУРАТУРИ:

АТЕСТИРАНЕ

П-1. ОТНОСНО: Предложение от административния ръководител на Районна прокуратура гр. Елхово за провеждане на периодично атестиране на Снежина Георгиева Стоянова - прокурор в Районна прокуратура гр. Елхово, с ранг «прокурор в ОП», на основание чл. 196, т. 2 от ЗСВ. (вх. № 11-03-708/31.10.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:
1.1. Провежда периодично атестиране на Снежина Георгиева Стоянова - прокурор в Районна прокуратура гр. Елхово, с ранг «прокурор в ОП». Налице са условията по чл. 196, т. 2 от ЗСВ за провеждане на периодично атестиране от Комисията по предложенията и атестирането.

1.2. ПРИЕМА предложението на помощната атестационна комисия и ИЗГОТВЯ на Снежина Георгиева Стоянова - прокурор в Районна прокуратура гр. Елхово, с ранг «прокурор в ОП», комплексна оценка "МНОГО ДОБРА" на основание чл. 204а, ал. 3, т. 3 от ЗСВ.

Мотиви: Комисията по предложенията и атестиране приема изцяло предложението на помощната атестационна комисия и с оглед на това дава комплексна оценка "Много добра" – 98 (деветдесет и осем) точки на Снежина Георгиева Стоянова - прокурор в Районна прокуратура гр. Елхово, с ранг «прокурор в ОП».

1.3. На основание чл. 205, ал. 1 от ЗСВ ИЗПРАЩА на Снежина Георгиева Стоянова - прокурор в Районна прокуратура гр. Елхово, с ранг «прокурор в ОП», резултатите от атестирането, за запознаване.

П-2. ОТНОСНО: Молба от Валерия Димитрова Никифорова - Димитрова - прокурор в Районна прокуратура гр. Варна за периодично атестиране, на основание чл. 196, т. 2 от ЗСВ. (вх. № 11-09-186/14.06.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:
2.1. Провежда периодично атестиране на Валерия Димитрова Никифорова - Димитрова - прокурор в Районна прокуратура гр. Варна. Налице са условията по чл. 196, т. 2 от ЗСВ за провеждане на периодично атестиране от Комисията по предложенията и атестирането.

2.2. ПРИЕМА предложението на помощната атестационна комисия и ИЗГОТВЯ на Валерия Димитрова Никифорова - Димитрова - прокурор в Районна прокуратура гр. Варна, комплексна оценка "МНОГО ДОБРА" на основание чл. 204а, ал. 3, т. 3 от ЗСВ.

Мотиви: Комисията по предложенията и атестиране приема изцяло предложението на помощната атестационна комисия и с оглед на това дава комплексна оценка "Много добра" – 97 (деветдесет и седем) точки на Валерия Димитрова Никифорова - Димитрова - прокурор в Районна прокуратура гр. Варна.

2.3. На основание чл. 205, ал. 1 от ЗСВ ИЗПРАЩА на Валерия Димитрова Никифорова - Димитрова - прокурор в Районна прокуратура гр. Варна, резултатите от атестирането, за запознаване.

Предложения за откриване на процедура за периодично атестиране

П-3. ОТНОСНО: Предложение от административния ръководител на Районна прокуратура гр. Мездра за откриване на процедура за периодично атестиране на Цветомила Тошкова Пашовска - Николовска – прокурор в Районна прокуратура гр. Мездра, с ранг „прокурор в ОП”, на основание чл. 196, т. 2 от ЗСВ. (вх. № 11-03-941/31.10.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

3.1. ПРИЕМА предложението на административния ръководител на Районна прокуратура гр. Мездра за периодично атестиране на Цветомила Тошкова Пашовска - Николовска – прокурор в Районна прокуратура гр. Мездра, с ранг „прокурор в ОП”, на основание чл. 196, т. 2 от ЗСВ.
3.2. На основание чл. 204, т. 1 от ЗСВ, УКАЗВА на административния ръководител на Окръжна прокуратура гр. Враца, да определи състав на атестационна комисия в съответствие с Методиката за атестиране (приета с решение на ВСС по протокол № 39/28.11.2011 г.) за проверка дейността на Цветомила Тошкова Пашовска - Николовска – прокурор в Районна прокуратура гр. Мездра, с ранг „прокурор в ОП” и предложение за комплексна оценка на същата.

П-4. ОТНОСНО: Предложение от административния ръководител на Районна прокуратура гр. Мездра за периодично атестиране на Надежда Генова Борисова – прокурор в Районна прокуратура гр. Мездра, с ранг „прокурор в ОП”, на основание чл. 196, т. 2 от ЗСВ. (вх. № 11-03-936/31.10.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

4.1. ПРИЕМА предложението на административния ръководител на Районна прокуратура гр. Мездра за периодично атестиране на Надежда Генова Борисова – прокурор в Районна прокуратура гр. Мездра, с ранг „прокурор в ОП”, на основание чл. 196, т. 2 от ЗСВ.

4.2. На основание чл. 204, т. 1 от ЗСВ, УКАЗВА на административния ръководител на Окръжна прокуратура гр. Враца, да определи състав на атестационна комисия в съответствие с Методиката за атестиране (приета с решение на ВСС по протокол № 39/28.11.2011 г.) за проверка дейността на Надежда Генова Борисова – прокурор в Районна прокуратура гр. Мездра, с ранг „прокурор в ОП” и предложение за комплексна оценка на същата.

Предложения за повишаване на място в ранг с мотивирани становища от административните ръководители в органите на съдебна власт

П-5. ОТНОСНО: Предложение на заместник-административния ръководител на Окръжна прокуратура гр. Хасково за повишаване на Мая Паскалева Ковачева – следовател в Окръжен следствен отдел в Окръжна прокуратура гр. Хасково, на място в ранг „следовател в НСлС”, с месечно трудово възнаграждение, съгласно Таблица 1 на ВСС, считано от датата на вземане на решението. (вх. № 11-09-254/13.08.2012 г.) (§ 129, ал. 3 от ПЗР на ЗИДЗСВ (ДВ бр. 32/19.04.2011 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

5.1. ПРЕДЛАГА НА ВСС ДА ОСТАВИ БЕЗ УВАЖЕНИЕ предложението на заместник-административния ръководител на Окръжна прокуратура гр. Хасково за повишаване на Мая Паскалева Ковачева – следовател в Окръжен следствен отдел в Окръжна прокуратура гр. Хасково, на място в ранг „следовател в НСлС”, тъй като не са налице условията на чл. 234 от ЗСВ.

Мотиви: Мая Паскалева Ковачева – следовател в Окръжен следствен отдел в Окръжна прокуратура гр. Хасково не отговаря на изискванията на чл. 234 от ЗСВ – няма положителна комплексна оценка от последното периодично атестиране „много добра”.

5.2. Внася предложението в заседание на ВСС, насрочено за 17.01.2013 г. за разглеждане и произнасяне.

П-6. ОТНОСНО: Предложение от Атанас Костадинов Христов – прокурор в Районна прокуратура гр. Варна, с ранг „прокурор в ОП”, за повишаване на място в ранг „прокурор в АП”, с месечно трудово възнаграждение, съгласно Таблица 1 на ВСС, считано от датата на вземане на решението. (вх. № 11-09-306/26.10.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

6.1. Оставя без уважение  предложението на Атанас Костадинов Христов – прокурор в Районна прокуратура гр. Варна, с ранг «прокурор в ОП», за повишаване на място в ранг «прокурор в АП».

6.2. Открива процедура за провеждане на периодично атестиране на Атанас Костадинов Христов – прокурор в Районна прокуратура гр. Варна, с ранг «прокурор в ОП», на основание чл. 196, т. 2 от ЗСВ.

6.3 На основание чл. 204, т. 1 от ЗСВ, УКАЗВА на административния ръководител на Окръжна прокуратура гр. Варна, да определи състав на атестационна комисия в съответствие с Методиката за атестиране (приета с решение на ВСС по протокол № 39/28.11.2011 г.) за проверка дейността на Атанас Костадинов Христов – прокурор в Районна прокуратура гр. Варна, с ранг «прокурор в ОП» и предложение за комплексна оценка на същия.

ДОПЪЛНИТЕЛНИ ТОЧКИ

Д-1. ОТНОСНО: Планиране на длъжностите за младши съдии и младши прокурори за 2013 г. по предложение на административните ръководители на органите на съдебната власт.

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

1.1. Отлага разглеждането на т. Д-1 за заседание на комисията, насрочено за 08.01.2012 г., с оглед редуциране на бройките след преценка на натовареността и преценка на бюджетното осигуряване за следващата 2013 година.

Д-2. ОТНОСНО: Предложение от административния ръководител на Специализирана прокуратура за назначаване на Андрей Митков Андреев - прокурор в Специализира прокуратура с ранг „прокурор в АП” на длъжност "Заместник на административния ръководител" на Специализираната прокуратура с ранг „прокурор в АП”, с месечно трудово възнаграждение, съгласно Таблица 1 на ВСС, считано от датата на вземане на решението.

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

2.1. Отлага разглеждането на т. Д-2 за следващо заседание на комисията.

2.2. Да се изискат справки от административните ръководители на Специализирана прокуратура и Софийска градска прокуратура по какви дела е работил прокурор Андрей Андреев; как са приключили тези дела (брой осъдителни и оправдателни присъди); колко от тези дела са били с висок обществен интерес; каква е била натовареността му. 

2.3. Да се изиска справка от административния ръководител на Специализираната прокуратура колко обвинителни актове са внесени досега от прокуратурата и мотивирано становище относно необходимостта от длъжността «заместник административен ръководител на Специализирана прокуратура».

2.4. Да се изиска информация дали са извършвани проверки на работата на прокурор Андрей Андреев от Инспектората на Върховна касационна прокуратура и в случай, че има такива – какви са резултатите от тях.

Д-3. ОТНОСНО: Предложение на административния ръководител на Окръжен съд гр. Ловеч за периодично атестиране на Емил Давидов Маринов – съдия в Окръжен съд гр. Ловеч, с ранг „съдия в АС”, на основание чл. 196, т.2 от ЗСВ. (вх.№ 11-06-411/11.06.2012 г.)

КОМИСИЯТА ПО ПРЕДЛОЖЕНИЯТА И АТЕСТИРАНЕТО

Р  Е  Ш  И:

3.1. ВРЪЩА Единния формуляр за атестиране на Емил Давидов Маринов – съдия в Окръжен съд гр. Ловеч, на Помощната атестационна комисия при Апелативен съд гр. Велико Търново, за коректно и цялостно попълване на част І и част ІV от формуляра.

Увърдил:

ПРЕДСЕДАТЕЛ НА
КОМИСИЯ ПО ПРЕДЛОЖЕНИЯТА
И АТЕСТИРАНЕТО:/П/

МИЛКА ИТОВА